stanford-oval/wikipedia huggingface dataset:
Luettelo kuolleista kielistä
Eurooppa > Balkan

Helleeniset kielet
juutalaiskreikka
doorilainen murre
joonialainen murre
aiolialainen murre
muinainen makedonia
Attikan murre
arkadokyproslainen murre
mykeneläinen kreikka
Pamfylian murre
Lokriin murre
Itaaliset kielet
dalmaatti
pannoniromani
Turkkilaiset kielet
bolgaari
pecheneg
Slaavilaiset kielet
Muinaiskirkkoslaavi
Indoeurooppalaiset kielet
daakia
fryygia
traakia
illyyri
istrianalbaani
liburni
paiona
Luokittelematon kieli
minolainen kieli
eteokreetti
eteokypriootit
pelasgi
dardani
Eurooppa > Britteinsaaret

Kelttiläiset kielet
kumbri
pikti
galwegiangaeli
Germaaniset kielet
fingal
norni
yola
Romaaniset kielet
auregnais
anglonormanni
brittilatina
muinaiskentin viittomakieli
Eurooppa > Grönlanti

Germaaniset kielet
grönlanninnorja
Eurooppa > Ranska

Kelttiläiset kielet
gallia
Germaniset kielet
gootti
frankki
Itaaliset kielet
juutalaisprovensaali
juutalaisranska
Luokittelematon kieli
muinaiskorsika
Eurooppa > Iberian niemimaa

Muinaishispaaniset kielet
akvitaani
ibeeri
Kelttiläiset kielet
keltibeeri
lusitaani
galaico
muinaisbretoni
muinaiskreikka
Germaaniset kielet
gootti
sveebi
vandaali
Romaaniset kielet
galegoportugali
mozarabi
navarroaragoni
muinaisoksitaani
muinaisespanja
Romaaniset-juutalaiset kielet:
juutalaisaragonia
juutalaiskatalaani
juutalaisportugali
Seemiläiset kielet
klassinen arabia
andalusianarabia
keskiaikainen heprea
sefardiheprea
foinikia
puuni
Luokittelematon kieli
tarteesi
Eurooppa > Italia

Kelttiläiset kielet
cisalpinangalli
lepontti
munaisliguria
Germaaniset kielet
gootti
muinaislombardia
Illyyrin kielet
messaapi
Itaaliset kielet
aequian
faliski
hernici
juutalaispiedmonti
lanuvia
marrukiini
marsi
oski
peligni
praenesti
muinaissamani
sabiini
sidicini
eteläpiceno
veneetti
vestinian
volski
umbri
Seemiläiset kielet
sisilianarabia
Tyrrhenoiset kielet
kamuni
etruski
lemnian
reeti
Luokittelematon kieli
elimian
pohjoispiceno
muinaissardinia
sicanic
sikuli
Eurooppa > Venäjä

Slaavilaiset kielet
iažie
muinaisnovgorodin murre
solombalaenglanti
Uralilaiset kielet
kamassi
merja
meštšera
muroma
Turkkilaiset kielet
kasaari
muinaistataari
Indoiranilaiset kielet
skyytti
Altailaiset kielet
Germaaniset kielet
krimin gootti
Luokittelematon kieli
hunni
Eurooppa > Kaukasus

Alarodiset kielet
èrsh
kaukasuksenalbaani
hurri
urarti
Seemiläiset kielet
shirvaniarabia
Iranilaiset kielet
kilit
muinaisazeri
Indoarjalaiset kielet
garachi
Luoteiskaukasialaiset kielet
ubyh
Luokittelematon kieli
kimmeri
Eurooppa > Kanariansaaret

Afroaasialaiset kielet
Berberikielet
guanchi
Eurooppa > Pohjois- ja Keski-Eurooppa

Indoarjalaiset kielet
laiusenromani
bööminromaani
Iranilaiset kielet
jassi
Germaaniset kielet
burgundi
gootti
muinaiskölni
klezmerloshn
sveebi
vandaali
norni
longubarda
rotvælsk
wangeroogenfriisi
standardifriisi
eiderstedtinfriisi
wursteninfriisi
Kelttiläiset kielet
norik
Itaaliset kielet
mosellenromani
Länsi-Balttilaiset kielet
galindan
muinaispreussi
skalva
sudovia
Itä-Balttilaiset kielet
kuuri
selonian
semigallia
Itämerensuomalaiset kielet
kreevi
Slaavilaiset kielet
drevani
knaani
masuria
masovia
muinaiskirkkoslaavi
polabi
pommeri
russenorsk
ruteeni
slovintsi
Saamelaiskielet
akkalansaame
keminsaame
kainuunsaame
Turkkilaiset kielet
kuman
petsenegi
Luokittelematon kieli
muinaisbelgia
Oseania

bina
makolkol
hoatana
sîshëë
yoba
waamwang
utaha
uruava
turumsa
turaka
tandia
sowa
sorung
sörsörian
sene
saponi
Papuan pidginenglanti
ouma
niuatoputapu
ngandi
navwien
niuatoputapu
mulaha
moriori
moksela
marau wawa
mapia
Mikronesian pidginenglanti
loun
laua
kazakuru
kayeli
kakadu
kaniet
kamarian
hulung
hukumina
hermit
guramalum
butum
aveteian
aribwatsa
alo-tegel
E. K. Saarinen

Erik Kustaa (E. K.) Saarinen (1846 – 15. tammikuuta 1901 Kotka) oli suomalainen Kymissä asunut kauppias, runoilija ja arkkiveisujen tekijä.
Saarinen toimi maakauppiaana ja myi kustantamiaan ja tekemiään lauluja Kaakkois-Suomessa ja toimi lahjoittajana opetus- ja raittiustarkoituksissa. Saarinen toimi Suomen Raittiuden Seuran asioitsijana ja sisällytti lauluihinsa raittiusaatetta. Hän kävi myös oikeutta Kymissä pyhäpäivien rauhoittamiseksi teollisuuslaitoksissa.
Saarinen kirjoitti runsaasti runoja ja lauluja Kotkan Sanomille ja Helsingin Viikko-Sanomille. Hän käytti kirjoituksissaan nimimerkkejä E.K.S ja E.S-nen.
Saarinen kuoli Kotkan sairashuoneessa saatuaan aivoverenvuodon kauppias Nordströmin pihalla.
Teoksia

Kaksi Surullista Laulua, Ensimmäinen: Morsiamensa ja itsensä murhaajasta Sipoosta. Toinen: Welimurhasta ynnä kahden neitosen itsemurhasta Iitissä. 1885
Seitsemän Surullista Laulua. 1. Suruwirsi Ernst von Nottbeck'in murhasta. 2. Morsiamensa hirttäjä Taneli Nopasen kiini saamisesta. 3. Karwari Oohmanin murhasta. 4. Johan Paawolan murhatyöstä. 5. Kahden ihmisen kuoliaaksi palosta. 6. Surullinen laulu kolmen ihmisen murhasta Iisalmella. 7. Herra K. G. Käkösen kuolemasta. 1885
Töyryn Wilppu ja hänen poikansa Esa : eli onneton perintö. Toivonen, Tampere 1886
Kaksi Surullista Laulua. Ensimmäinen: Konttoristi Kustaa Österbergin ja neiti Mari Törnin itsensä murhaamisesta. Toinen: Waimonsa myrkyttäjästä Elias Makkosesta y.m. 1887
Valittuja hengellisiä virsiä, tiellä taivaalliseen Sioniin : osittain mukailtuja. Toivonen, Tampere 1887
Kaksi kertomusta. Saarinen, Tampere 1889
Antena 3 (Espanja)

| Antena 3 |
| --- | --- |

Lähetykset alkoivat:  25. tammikuuta 1990
Omistaja:  Atresmedia
Maa:   Espanja
Pääkonttori:  San Sebastián de los Reyes, Madridin itsehallintoalue
Kotisivu:  antena3.com
Infobox OKNimi-testi OK: 
Antena 3 on espanjalainen yksityinen valtakunnallinen kanava, jonka omistaa Antena 3 de Televisión. Kanava aloitti lähetykset 25. tammikuuta 1990. Aiemmin vuoden 1989 marraskuussa kanavan ensimmäiset koelähetykset olivat Espanjan ensimmäiset yksityisen kanavan lähettämiä.
Burušaskin kieli

| Burušaskin kieli |
| --- | --- |
 Burušaskin puhuma-alue.
Oma nimi:  بروشسکی (burū́šaskī)
Tiedot
Alue:  Gilgit-Baltistan, Pakistan Jammu ja Kashmir, Intia
Virallinen kieli:  ei virallista asemaa
Puhujia:  112 000 (2016)
Sija:  ei 100 suurimman joukossa
Kirjaimisto:  arabialainen
Kielitieteellinen luokitus
Kielikunta:  isolaattikieli
ISO 639-3:  bsk
 Ohje 
Burušaski (burušaskiksi بروشسکی‎, burū́šaskī) on Pakistanissa asuvien hunzien puhuma isolaattikieli. Sitä puhui vuonna 2000 noin 87 000 ihmistä tai joidenkin arvioiden mukaan jopa 100 000 ihmistä pääasiassa Pohjois-Pakistanissa. Burušaskilla ei ole tunnettuja sukulaiskieliä, ja sen sukulaisuutta on yritetty selvittää erityisesti baskin, sumerin, kaukasialaisten kielten, dravidakielten ja jeniseiläisten kielten kanssa, mutta toistaiseksi tuloksia ei ole saavutettu.
Burušaskilla on kaksi päämurretta, jotka eivät eroa toisistaan kovin merkittävästi. Ympäröivät kielet ovat vaikuttaneet voimakkaasti burušaskin sanavarastoon, eritoten siksi, että koko islamilainen, arabialais-persialainen sivistyssanasto on lainattu kaikkiin muslimikieliin, myös burušaskiin, jonka puhujat ovat ainakin nimellisesti muslimeja, joskin kuuluisampia hurtista ja rivosta huumoristaan kuin hurskaudestaan. (Merkittävä osa tutkijoiden keräämästä burušaskinkielisestä materiaalista on tiettävästi sisällöltään hätkähdyttävän ruokotonta jopa kaiken kokeneen länsimaalaisen näkökulmasta.) Selvästi persialaista alkuperää ovat muun muassa burušaskin vihollista ja ystävää tarkoittavat sanat dušman ja doost sekä Jumalaa tarkoittava xoda. Kielessä on kaksitoista "peltoa" merkitsevää sanaa.
Kielioppi

Burušaskin taivutuspäätteet ja kieliopillinen materiaali on täysin vierasta naapurikielille (jotka ovat kašmirin, hindin ja urdun sukuisia indoarjalaisia kieliä), mutta itse burušaskin kielioppi ei ole sen enempää suomen kuin hindin puhujankaan näkökulmasta outo, vaikka ehkä eksoottinen. Äänneopissakin on Intian kielille tyypillisiä yleispiirteitä: hindin tai urdun puhujalle burušaskin ääntäminen ei voi olla kohtuuttoman vaikeaa.
Burušaskin erityispiirteitä on, että ruumiinosia tarkoittavat sanat eivät koskaan esiinny ilman omistusliitettä (burušaskissa ei ole sanaa käsi, vaan ainoastaan käteni, kätesi ym., jos kohta omistusliite tulee siellä sanan alkuun, ei loppuun). Burušaskissa on neljä sukua: maskuliini, feminiini, yksittäin esiintyvä ja materia. Maskuliineja ja feminiinejä voivat olla vain ihmiset, esimerkiksi eläimet kuuluvat yksittäin esiintyvien luokkaan.
Kirjoitusjärjestelmä

Burušaskin puhujilla on elävä tarinankerrontakulttuuri, mutta kielellä ei viime aikoihin asti ole juurikaan ollut kirjallista käyttöä. Jos sitä on tarpeen kirjoittaa, käytetään yleensä arabialaisten aakkosten urdulais-persialaista muotoa.
Fonetiikka > Konsonantit

Burušaskissa on 32 konsonanttia.
|  | Bilabiaaliset | Dentaaliset | Alveopalataaliset | Retrofleksiset | Velaariset | Uvulaariset | Glottaaliset |
| --- | --- | --- | --- | --- | --- | --- | --- |
| Soinnittomat klusiilit | p | t |  | ʈ (t.) | k | q |  |
| Aspiroituneet klusiilit | ph | th |  | ʈh (t.h) | kh |  |  |
| Soinnilliset klusiilit | b | d |  | ɖ (d.) | g |  |  |
| Afrikaatat |  | ʦ (ts) | ʧ (tš) | ʦ̢ (ts.) |  |  |  |
| Soinnittomat frikatiivit |  | s | ʃ | ʂ (s.) | x |  | h |
| Soinnilliset frikatiivit |  | z | ʒ | ʐ (z.) | ɣ (G) |  |  |
| Nasaalit | m | n |  |  | ŋ |  |  |
| Likvidat | w | l | j |  |  |  |  |
| Tremulantit |  | r |  |  |  |  |  |
Taulukossa on käytetty IPA-merkistöä. Niitä selaimia varten, jotka eivät osaa näyttää Unicodea oikein, on annettu sulkeissa ääntämisohje vaihtoehtoisilla merkeillä.
Fonetiikka > Vokaalit

Burušaskissa on viisi vokaalia: a, e, i, o ja u.
Oldsmobile Intrigue

| Oldsmobile Intrigue |
| --- | --- |

Valmistustiedot
Valmistusmaa:   Yhdysvallat
Valmistaja:  Oldsmobile
Konserni:  General Motors
Valmistusvuodet:  1997–2002
Korimalli:  4-ovinen sedan
Luokka:  Mid-size
Edeltäjä:  Oldsmobile Cutlass Supreme
Seuraaja:  Buick LaCrosse
Teknisesti samankaltaisia:  Buick Century Buick Regal Chevrolet Impala Chevrolet Monte Carlo Pontiac Grand Prix
Tekniset tiedot
Mitat
Pituus:  4 976 mm
Leveys:  1 869 mm
Korkeus:  1 438 mm
Oldsmobile Intrigue on neliovinen henkilöauto, jota yhdysvaltalainen General Motors valmisti Oldsmobile-brändin alla vuosina 1997–2002. Se esiteltiin tammikuussa 1996 North American International Auto Showissa. Intrigue oli ensimmäinen malli, jonka valmistus lopetettiin Oldsmobilen lakkauttamisprosessissa.
Oldsmobile Intrigue takaa.
Oldsmobile Intrigue tuli myyntiin 5. toukokuuta 1997. Ensimmäinen mallivuosi oli 1998. Intrigue korvasi vanhentuneen Oldsmobile Cutlass Supremen. Sitä valmistettiin GM Fairfax -tehtaalla Kansas Cityssä, Kansasissa, Yhdysvalloissa.
Aiheesta muualla

Kuvia tai muita tiedostoja aiheesta Oldsmobile Intrigue Wikimedia Commonsissa
Universität der Künste Berlin

| Berliinin taideyliopisto> Universität der Künste Berlin |
| --- | --- |

Perustettu:  1696 / 1975
Rahoitus:  n. 70 M€ 
Rehtori:  Martin Rennert 
Kansleri:  Wolfgang Abramowski 
Henkilökunta:  n. 700 
Opiskelijoita:  3 690 
Sijainti:  Berliini,  Saksa (52°30′29″N, 13°19′52″E)
Sivusto:  http://www.udk-berlin.de/
Universität der Künste Berlin, Berliinin taideyliopisto, usein vain UdK (aikaisemmalta nimeltään Hochschule der Künste Berlin), on Berliinissä toimiva monipuolinen taidealan yliopisto, yksi maailman suurimmista taidealan oppilaitoksista. Se syntyi vuonna 1975, kun kuvataiteen korkeakoulu sekä musiikki- ja teatterikorkeakoulu yhdistettiin. Koulun juuret ovat vuonna 1969 perustetussa saksalaisessa taideakatemiassa. Yliopistossa on neljä tiedekuntaa: kuvataiteet, arkkitehtuuri, media ja muotoilu sekä musiikki ja näyttämötaiteet.
Aiheesta muualla

Kuvia tai muita tiedostoja aiheesta Universität der Künste Berlin Wikimedia Commonsissa
Yliopiston verkkosivut (saksaksi)
Harald Ehrig

| Mitalit | Mitalit | Mitalit |  |
| --- | --- | --- | --- |
|  Harald Ehrig (oikealla). |  Harald Ehrig (oikealla). |  Harald Ehrig (oikealla). |  |
Maa:   Itä-Saksa
Miesten ohjaskelkkailu
|  Olympialaiset  |  Olympialaiset  |  Olympialaiset  |  |
|  Hopeaa | Sapporo 1972 | yksinkelkkailu |  |
| MM-kilpailut  | MM-kilpailut  | MM-kilpailut  |  |
|  Pronssia | Oberhof 1973 | yksinkelkkailu |  |
|  Pronssia | Hammarstrand 1975 | yksinkelkkailu |  |
| EM-kilpailut  | EM-kilpailut  | EM-kilpailut  |  |
|  Kultaa | Hammarstrand 1970 | yksinkelkkailu |  |
|  Hopeaa | Königssee 1972 | yksinkelkkailu |  |
Harald Ehrig (s. 6. marraskuuta 1949) on Itä-Saksaa edustanut ohjaskelkkailija ja olympiamitalisti. Hän saavutti hopeaa Sapporon olympialaisissa 1972 yksinkelkkailukilpailussa. Ehrig menestyi myös maailmanmestaruus- ja Euroopan-mestaruuskilpailuissa: MM-kilpailuissa hän sijoittui pronssille vuosina 1973 ja 1975. EM-kilpailuissa Ehrig sai kultaa vuonna 1970 ja hopeaa vuonna 1972.
Brian Murphy

Brian Murphy (25. syyskuuta 1932 – 2. helmikuuta 2025) oli brittiläinen näyttelijä. Hän esiintyi tunnetuissa rooleissa muiden muassa tilannekomediasarjoissa Man About the House, George and Mildred ja Vielä virtaa.
Aiheesta muualla

Brian Murphy Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Yhdysvallat  Alankomaat 
Taiteenala:  MusicBrainz
Terminator (tuotesarja)

Terminator on tuotesarja, joka on alkanut James Cameronin ohjaamasta elokuvasta.
Sarjaan kuuluu useita elokuvia, videopelejä, sarjakuvia ja muita tuotteita.
Hahmot

Keskeisiä hahmoja tuotesarjassa ovat Sarah Connor, John Connor, Terminator ja Skynet.
Elokuvat

Terminator – tuhoaja (1984)
Terminator 2 – Tuomion päivä (1991)
Terminator 3: Koneiden kapina (2003)
Terminator – Pelastus (2009)
Terminator: Genisys (2015)
Terminator: Dark Fate (2019)
Televisiosarjat

Terminator: Sarah Connorin aikakirjat
Sarjakuvat

RoboCop vs. The Terminator
Videopelit

Videopelejä ovat kehittäneet useat eri yritykset eri alustoille.
| Nimi | Vuosi | Kehittäjä | Julkaisija | Alustat |
| --- | --- | --- | --- | --- |
| Terminator 2: Judgment Day | 1991 | Midway Games | Midway Games | kolikkopeli, Amiga, DOS, Game Boy, Game Gear, Sega Mega Drive, Sega Master System, SNES |
| Terminator 2: Judgment Day | 1991 | Dementia | Ocean Software | Amiga, Amstrad CPC, Atari ST, Commodore 64, DOS, ZX Spectrum |
| The Terminator | 1991 | Bethesda Softworks | Bethesda Softworks | DOS |
| The Terminator 2029 | 1992 | Bethesda Softworks | Bethesda Softworks | DOS |
| The Terminator: Rampage | 1993 | Bethesda Softworks | Bethesda Softworks | DOS |
| RoboCop Versus the Terminator | 1993 |  |  |  |
| The Terminator: Future Shock | 1995 | Bethesda Softworks | Bethesda Softworks | DOS |
| SkyNET | 1996 |  |  |  |
| The Terminator: Dawn of Fate | 2002 | Paradigm Entertainment | Infogrames | PlayStation 2, Xbox |
| Terminator 3: Rise of the Machines | 2003 | Black Ops Entertainment | Atari | PlayStation 2, Xbox, Game Boy Advance |
| Terminator 3: War of the Machines | 2003 | Clever’s Games | Atari | Windows |
| Terminator 3: The Redemption | 2004 | Paradigm Entertainment | Atari | GameCube, PlayStation 2, Xbox |
| Terminator: Salvation | 2009 | Grin | Equity Games, Evolved Games | Windows, PlayStation 3, Xbox 360, mobiili |
| Terminator Genisys: Future War | 2017 | Plarium | Plarium | mobiili |
| Terminator: Resistance | 2019 | Teyon | Reef Entertainment | PlayStation 4, PlayStation 5, Windows, Xbox One, Xbox Series X/S |
| Terminator: Dark Fate – Defiance | 2024 | Slitherine Software | Slitherine Software | Windows |
| Terminator: Survivors | 2024 | Nacon | Nacon | PlayStation 5, Xbox Series X/S |
Aiheesta muualla

Pelisarja MobyGamesissä (Arkistoitu – Internet Archive) (englanniksi)
| --- | --- |
Elokuvat:  Terminator – tuhoaja  Terminator 2 – Tuomion päivä  Terminator 3: Koneiden kapina  Terminator – Pelastus  Terminator Genisys  Terminator: Dark Fate 
Televisio:  Terminator: Sarah Connorin aikakirjat 
Sarjakuvat:  RoboCop vs. The Terminator 
Hahmot:  Terminator  Skynet  T-1000  John Connor
Vuokon Luonnonsuojelusäätiö

Vuokon Luonnonsuojelusäätiön logo.
Vuokon Luonnonsuojelusäätiö on suomalainen, luonnon monimuotoisuuden turvaamista edistävä säätiö.
Vuokon Luonnonsuojelusäätiö tukee apurahoin hankkeita, jotka edistävät suomalaisen luonnon monimuotoisuuden säilymistä. Säätiö myöntää tarkoitusta varten vuosittain apurahoja suojelu-, tutkimus- ja julkaisutoimintaan.
Säätiö tukee erityisesti Suomen uhanalaisten ja huonosti tunnettujen eliölajien ja elinympäristöjen suojelua sekä pieniä tai keskisuuria, luontoa mahdollisimman konkreettisesti suojelevia hankkeita. Vuokon Luonnonsuojelusäätiö tukee kaikkiin eliöryhmiin liittyviä hankkeita, mutta perhoset ovat sen yksi erityiskohde. Säätiö tukee myös nuorten luontoharrastustoimintaa.
Vuokon Luonnonsuojelusäätiöllä on oikeus ottaa vastaan lahjoituksia ja testamentteja toimintansa tukemiseksi.
Historia

Vuokon Luonnonsuojelusäätiö on perustettu vuonna 2007 turvaamaan luonnon hupenevaa monimuotoisuutta. Säätiö on perustamisestaan lähtien tukenut noin 365 suomalaista luonnonsuojeluhanketta kaikkiaan 382  410 eurolla.
Säätiö on pieni, joten sen tarkoitus on kohdistettu selkeästi rajatulle alueelle: suomalaisen luonnon- ja ympäristönsuojelun edistämiseksi, katoavia elinympäristöjä ja niistä riippuvaisia eliölajeja auttamaan.
Vuokon Luonnonsuojelusäätiön nimi juontuu Rellun, silloisen Tampereen reaalilyseon, perinteikkäästä luontokerhosta Vuokko, jonka toiminnassa säätiön toinen perustaja on ollut mukana.
Luontopiha

Luontopiha on Vuokon Luonnonsuojelusäätiön käynnistämä hanke, jonka tarkoituksena on kannustaa pihanomistajia hoitamaan pihojaan luontoa ajatellen. Luontopiha-idea tarkoittaa luonnonomaisen ympäristön luomista omaan pihaan. Luontopihan perustaminen lisää pihan luonnon monimuotoisuutta.
Keinoja lisätä pihaluonnon monipuolisuutta ovat esimerkiksi perhosille ja hyönteisille sopivat kukat, pienet ketoalueet ja linnunpöntöt. Pihansa luonnonmukaisuutta voi lisätä myös jättämällä pihalle lahopuuta ja kosteita alueita. Monimuotoinen piha antaa kasveille paremman ympäristön menestyä ja suojelee samalla harvinaisia ja uhanalaisia lajeja.
Suomen kansallisperhonen

Vuokon Luonnonsuojelusäätiö käynnisti hankkeen Suomen kansallisperhosesta. Satavuotiaan Suomen kunniaksi vuonna 2017 järjestettyyn äänestykseen osallistui 36 500 suomalaista. Suomen kansallisperhoseksi valittiin paatsamasinisiipi. Hanke oli osa virallista Suomi 100 -ohjelmaa.
Suojelukohde

Hausjärven Ryttylässä on Ruduksen ja Vuokon Luonnonsuojelusäätiön yhteistyössä perustama Kakslammin luonnonsuojelualue, joka käsittää 32 hehtaaria arvokasta paahdeympäristöä.
Aiheesta muualla

Vuokon Luonnonsuojelusäätiön kotisivu
Luontopiha
Suomen kansallisperhonen -sivusto
Elise Saarikko, esim. Lupiini ja männyntaimet uhkaavat ainutlaatuista paahdealuetta Hausjärvellä, Aamuposti 3.8.2023
Sam Malinski

Sam Malinski Cornellin yliopiston joukkueen ottelussa 24. helmikuuta 2023.
Sam Malinski (s. 27. heinäkuuta 1998 Lakeville, Minnesota, Yhdysvallat) on yhdysvaltalainen jääkiekkoilija. Malinski edustaa NHL-joukkue Colorado Avalanchea. Hän on varaamaton pelaaja ja teki sopimuksen Avalanchen kanssa vapaana pelaajana maaliskuussa 2023. Ennen NHL-uraansa hän pelasi Cornellin yliopiston joukkueessa. Hänen pelipaikkansa on puolustaja ja hänen kätisyytensä on oikea. Malinski on pelannut 71 NHL:n runkosarjan ottelua. Näissä otteluissa hän on tehnyt neljä maalia ja 11 syöttöä eli yhteensä 15 tehopistettä. Tilastot päivitetty 27. tammikuuta 2025.
Slovenian jalkapalloliitto

| Slovenian jalkapalloliitto> Nogometna zveza Slovenije |
| --- | --- |
Laji:  jalkapallo
Perustettu:  1920
Alueellinen:  Slovenia
Presidentti:  Radenko Mijatović
Johtaja:  Martin Koželj
Jäsenyydet:   FIFA  UEFA 
Aiheesta muualla
Sivusto
Slovenian jalkapalloliitto (sloveeniksi Nogometna zveza Slovenije, lyh. NZS) on jalkapallon lajiliitto Sloveniassa. Slovenian jalkapalloliitto on perustettu vuonna 1920. Liitosta tuli FIFA:n täysjäsen vuonna 1992. Liiton presidenttinä on toiminut vuodesta 2016 lähtien Radenko Mijatović ja pääsihteerinä vuodesta 2018 lähtien Martin Koželj.
Aiheesta muualla

Lajiliiton verkkosivusto (sloveeniksi)
| n k UEFA:n kansalliset jäsenliitot |
| --- | --- |
 Albania  Alankomaat  Andorra  Armenia  Azerbaidžan  Belgia  Bosnia ja Hertsegovina  Bulgaria  Englanti  Espanja  Färsaaret  Georgia  Gibraltar  Irlanti  Italia  Itävalta  Islanti  Israel  Kazakstan  Kosovo  Kreikka  Kroatia  Kypros  Latvia  Liechtenstein  Liettua  Luxemburg  Malta  Moldova  Montenegro  Norja  Pohjois-Irlanti  Pohjois-Makedonia  Puola  Portugali  Ranska  Romania  Ruotsi  Saksa  San Marino  Serbia  Skotlanti  Slovakia  Slovenia  Sveitsi  Suomi  Tanska  Turkki  Tšekki  Ukraina  Unkari  Valko-Venäjä  Venäjä  Viro  Wales
Dang Thai Son

Dang Thai Son (vietn. Đặng Thái Sơn; s. 2. heinäkuuta 1958 Hanoi) on vietnamilais-kanadalainen pianisti.
Dang sai varhaisimman musiikkiopetuksensa Vietnamissa äidiltään Thai Thi Lieniltä, joka oli mukana perustamassa musiikkiakatemiaa Hanoissa. Hän pakeni Vietnamin sotaa syrjäiselle seudulle ja harjoitteli huonokuntoisilla pianoilla, jotka oli viety turvaan musiikkiakatemiasta. Pianisti Isaak Katz tapasi Dangin matkallaan Vietnamissa ja kannusti tätä opintoihin Moskovan konservatoriossa. Dang opiskeli siellä Vladimir Natansonin ja Dmitri Baškirovin johdolla vuosina 1977–1986.
Vuonna 1980 Dang voitti ensipalkinnon kansainvälisessä Frédéric Chopin -pianokilpailussa. Hän on tullut tunnetuksi etenkin Frédéric Chopinin, Claude Debussyn ja Maurice Ravelin tulkitsijana. Kaudella 2012–2013 Dang teki kansainvälisen kiertueen Ludwig van Beethovenin kaikki viisi pianokonserttoa kattaneella ohjelmalla. Dang on tehnyt levytyksiä muun muassa Deutsche Grammophonille. Hänen Chopinin pianokonsertoista Orchestra of the Eighteenth Centuryn ja Frans Brüggenin kanssa tekemänsä levytys myi Puolassa platinaa. Hän on levyttänyt myös esimerkiksi Ignacy Jan Paderewskin ja Franz Schubertin teoksia.
Dang on opettanut Université de Montréalissa, Oberlin Conservatory of Musicissa, Kunitachin musiikkikorkeakoulussa (Tokio), Taiwanin kansallisessa normaaliyliopistossa (Taipei) ja Pekingissä. Hän on Bydgoszczin Feliks Nowowiejski -musiikkiakatemian kunniatohtori. Hän on pitänyt mestarikursseja eri puolilla maailmaa. Dang on istunut tuomariston jäsenenä useissa kilpailuissa, kuten Chopin-pianokilpailussa, Tel Avivin Arthur Rubinstein -pianomestarikilpailussa, Busoni-pianokilpailussa, Hamamatsun kansainvälisessä pianokilpailussa ja Clevelandin kansainvälisessä pianokilpailussa. Hänelle on myönnetty puolalainen kulttuuriansiomitali Gloria Artis.
Ona Kamu

| Ona Kamu |
| --- | --- |

Henkilötiedot
Koko nimi:  Ona Okkuliina Kamu
Syntynyt: 24. heinäkuuta 1967 (ikä 57) Helsinki
Näyttelijä
Aktiivisena:  1992–
Merkittävät roolit:  Harvoin tarjolla (Siru Kivimäki)
Aiheesta muualla
IMDb 
Elonet
Ona Okkuliina Kamu (s. 24. heinäkuuta 1967 Helsinki) on suomalainen laulaja, muusikko, säveltäjä, sanoittaja, näyttelijä ja Ona Kamu Kollektiivin taiteellinen johtaja. Kamu on näytellyt useissa elokuvissa ja tullut tutuksi omaleimaisen elektronisen musiikin tekijänä. Hän on työskennellyt räppäreiden kuten Kalifornia-Keken ja RoopeK:n kanssa.